Tolong jelaskan mengenai Jeneral Infantri (Jerman) dalam bahasa melayu

Jeneral Infantri () ialah bekas pangkat angkatan darat Jerman (de: Heer). Pada masa ini ia merupakan satu jawatan atau posisi untuk pegawai pangkat-OF6, yang bertanggungjawab bagi hal ehwal latihan dan kelengkapan infantri Bundeswehr.

Bekas pangkat dalam angkatan darat Jerman

Jeneral Infantri adalah bekas pangkat Jeneral pasukan cawangan OF8 dalam tentera darat Jerman (Tentera Darat Imperial, Reichswehr dan Wehrmacht) dan juga dalam Tentera Darat Prusia dan Tentera Darat Austria-Hungary. Ia merupakan pangkat Jeneral ketiga tertinggi, berada dibawah Kolonel Jeneral dan Fil Marsyal. Ia setaraf dengan pangkat tiga bintang pada hari ini. Pangkat sama telah diguna pakai oleh Tentera Darat Finland () antara perang dunia.

Pegawai kavalri Jerman yang berpangkat setaraf dipanggil General der Kavallerie dan pegawai didalam pasukan artileri dipanggil General der Artillerie. Pada tahun 1935 pihak Wehrmacht menambah beberapa pangkat seperti General der Panzertruppe (pasukan armor), General der Gebirgstruppe (pasukan gunung), General der Fallschirmtruppe (pasukan payung terjun), dan General der Nachrichtentruppe (pasukan semboyan). Di dalam Luftwaffe, pangkat setaraf ialah General der Flieger. Pangkat ini pada umumnya dirujuk hanya dalam panggilan Jeneral, tanpa menyatakan secara spesifik pasukan mana jeneral itu memerintah.

Dalam angkatan tentera moden Jerman, iaitu Bundeswehr, pangkat Generalleutnant (Leftenan Jeneral) sepadan dengan pangkat tradisi General der Infanterie. Tidak terdapat pangkat setaraf dalam tentera darat Jerman Timur, dimana ia telah digabungkan dengan pangkat  Generaloberst.

General der Infanterie dalam Bundeswehr

Dalam Bundeswehr, posisi seorang pegawai infantri yang bertanggungjawab bagi permasalahan tertentu latihan trup dan kelengkapan, biasanya berpangkat Brigedier Jeneral.  Posisi jeneral infantri adalah berkaitan dengan komander sekolah infantri. Posisi sepadan  juga wujud bagi cawangan lain tentera darat. Oleh kerana penggunaan ini merujuk kepada sesuatu posisi yang bukan pangkat, seseorang Oberst  kadangkala menjadi "Jeneral..." jenis pasukan masing-masing.  Cara panggilan biasanya Herr General dan/atau Herr Oberst; cara panggilan Herr General der Infanterie adalah tidak lazim, kerana ia tidak merujuk pada pangkat.